NYKYPÄIVÄN EPÄJUMALAT
YHTEYDENOTTO HENKIMAAILMAAN
Rakas katsoja! Tämä ohjelma kertoo nykypäivän epäjumalista.
Tänään keskustelemme siitä, onko vielä mahdollista tavata -
kauan sitten kuolleita vainajia.
Tervetuloa, Allan Kroll! - On ilo olla täällä.
Usein kuulemme kertomuksia yhteydenotoista kuolleisiin läheisiin.
Oletko kuullut näistä asioista?
Virossa melkein kaikki ovat olleet tekemisissä tämän kanssa.
Jos kuollut ihminen oli rakas, on tietysti vaikea suostua siihen, -
että hän on poistunut pysyvästi elämästä.
Siksi yritetään saada kontakti henkimaailmaan ja ihmisiin, -
jotka olivat rakkaita ja läheisiä täällä ollessaan.
Inhimillisesti sen ymmärtää. Ei kukaan halua luopua lähiomaisesta.
Ihmisillä on kokemuksia yliluonnollisista tapaamisista -
rakkaittensa kanssa, jotka kuolivat jo kauan sitten.
Ole hyvä ja selitä, miten se on mahdollista.
Aloitan selittämällä, kuka tai mikä ihminen on.
Raamattu kertoo, että ihmisellä on henki, sielu ja ruumis.
Kaksi kolmasosaa on näkymätöntä. Ruumis on "talo", jossa hän asuu.
Näkymätön osa, sielu ja henki, lähtee kuoleman hetkellä ruumiista.
Tänään kysymme, mitä käy hengelle ja sielulle?
Jääkö ihminen tänne ruumiillistumaan uudelleen?
Jääkö hän henkimaailmaan meitä johtamaan ja auttamaan, -
kuten useat uskovat? Yksi vaihtoehto on, -
että hänet otetaan pois tästä maailmasta -
ja hän pääsee joko taivaaseen tai helvettiin.
Kristillinen oppi väittää, että ihmisen elämä maan päällä päättyy.
Hän astuu Luojansa eteen ja sen jälkeen taivaaseen tai helvettiin.
Raamattu sulkee pois mahdollisuuden, -
että henki jäisi kuljeksimaan pitkin maata, johtaen tai auttaen muita.
Ihminen ei halua suostua siihen. Hän yrittää etsiä kontaktia.
Sitä on tehty kautta ihmiskunnan historian.
Kaikki kansat ja uskonnot ovat uskoneet, että meille rakkaat -
esivanhemmat jatkavat elämää jossain henkimaailmassa.
Uskotaan, että heillä on enemmän kokemuksia ja informaatiota.
Heidän kanssaan halutaan ottaa kontaktia, mutta se on vaarallista.
Luen 5. Moos. 18:9-12: "Kun tulet siihen maahan, jonka Herra, -
sinun Jumalasi, sinulle antaa, niin älä opettele jäljittelemään -
niiden kansojen kauhistavia tekoja."
Jumala nimittää niitä kauheiksi ja varoittaa osallistumasta niihin.
"Älköön keskuudessasi olko ketään, joka panee poikansa tai -
tyttärensä kulkemaan tulen läpi, tahi joka tekee taikoja, -
ennustelee merkeistä, harjoittaa noituutta..."
"Kysyy vainaja- tai tietäjähengiltä..."
Ilmeisesti tällaista siis harrastettiin laajalti.
"Sillä jokainen, joka senkaltaista tekee, on kauhistus Herralle,
ja sellaisten kauhistusten tähden Herra karkoittaa heidät sinun tieltäsi."
Jumalan silmissä se on synti. Juuri niiden syntien takia -
ajettiin pois Kaananin maan kansat.
Luen Jes. 8:19 - 20: "Ja kun he sanovat teille:
Kysykää vainaja- ja tietäjähengiltä, jotka supisevat ja mumisevat, -
niin eikö kansa kysyisi Jumalaltansa?"
Tietoja ei pitäisi etsiä vainajahengiltä, vaan Jumalalta.
"Kuolleitako elävien puolesta? Pysykää laissa ja todistuksessa!
Elleivät he näin sano, ei heillä aamunkoittoa ole. Ja siellä he -
kuljeskelevat vaivattuina ja nälkäisinä, ja nälissään -
he vimmastuvat ja kiroavat kuninkaansa ja Jumalansa."
Ihmiset etsivät apua ja infoa. He katkeroituvat Jumalaan, -
jos eivät saa, mitä haluavat tai juuri niin kuin haluavat.
Miksi se on vaarallista? Ei siksi, että Jumala haluaisi rajoittaa -
erinäisen tiedon vastaanottamista tässä maailmassa.
Kysymys ei ole tiedossa, vaan sen lähteessä.
Kaikki haluavat informaatiota, jota eivät pysty -
omalla viisaudella hankkimaan.
Jumala on kieltänyt neuvojen kysymisen vainajilta, -
koska se on peräisin demonisesta maailmasta.
Hyvä esimerkki on kuningas Saulista. Jumala oli hylännyt hänet.
Saul halusi tietää, miten hänelle käy sodassa.
Jumala ei enää vastannut hänelle profeettojensa kautta.
Saulille ei ollut tärkeää, mistä tietoa hankittiin.
Hän meni noidan luo ja käski ennustaa -
hengen eli demonin avulla, miten hänelle käy.
Noita kutsui henkimaailmasta profeetta Samuelin hengen.
Siitä kiistellään, oliko se Samuel vai demoni, -
mutta Jumalan vastaus on tässä oleellisin.
Saul sai vähän infoa, mutta Jumala sanoi, -
että hänen tekonsa takia Saulin mahdollisuudet loppuisivat.
Jumalan silmissä se oli hyvin suuri rikkomus ja hyvin vakava synti.
Ihmiset eivät tapaa pahuuden henkeä, vaan rakkaan ihmisen.
Miten se on mahdollista? He kertovat asioita tarkkaan.
Luen esimerkin sanomalehdestä. Ihmisiltä kysyttiin -
tämänkaltaisista kokemuksista vähän aikaa sitten.
Joku vastasi näin: -
"Nuorempi sisareni kierteli pienenä jatkuvasti talossa -
ja piteli kädessään isoisänisän kuvaa. Hän itki -
ja sanoi kaipaavansa häntä.
Mies kuoli ennen minun syntymääni. Äitini kertoi, että sisareni -
toisti jatkuvasti asioita, joita isoisänäiti oli silloin myös -
jatkuvasti sanonut."
Tuntuu todelliselta. Esitetyt faktat olivat totta.
Palataan tämän ohjelmasarjan ensimmäiseen jaksoon.
Luin silloin Paavalin sanoman korinttolaisille -
siitä kuinka saatana tekeytyy valkeuden enkeliksi.
Hänen kykynsä naamioitua ja muuttua joksikin toiseksi -
on ymmärrettävää. Hänellä on vuosituhansien kokemukset.
Hän pystyy ilmestymään muodossa, joka sopii ihmiselle parhaiten.
Spiritismin suurin ongelma on, että ihminen uskoo saavansa -
kontaktin ihmishengen kanssa.
Hän ei saa kontaktia ihmishenkeen. Todellisen kontaktin hän saa -
demonisen hengen kanssa.
Joku voi sanoa, että hän kertoi asioita, joita vain mummo tiesi.
Oli asioita, joita tiesi mummo, mutta niistä tiesivät myös -
henkiolennot, jotka tuolla alueella toimivat.
Raamatun ja kokemuksien perusteella tuntuu, että tietyissä paikoissa -
on demonien määrä suurempi.
Henkiolennot voivat seurata ihmistä koko vuorokauden.
He tuntevat ihmisen perin pohjin, miten hän käveli, miten yski.
He tietävät, mitä ja miten hän puhui, jne.
Kun mummo tai vaari on siirtynyt ikuisuuteen, niin faktoja tietävä -
henkiolento voi esiintyä sinä ihmisenä kuten näyttelijä.
Hän panee naamarin eteen ja puhuu samoja asioita.
Hän sanoo jotain, jota tiesi vain se henkilö, jolle sitä esitetään -
ja se lähisukulainen, joka on tästä maailmasta lähtenyt.
Hän tekee sen ensiksi kutsuakseen ihmistä ottamaan yhteyttä -
tai avaamaan oven henkimaailmaan.
Toinen tavoite on saada ihminen uskomaan, ettei ole taivasta -
eikä helvettiä. Jos näin olisi, niin mummo ei olisi enää täällä.
Hän olisi joko taivaassa tai helvetissä, muttei täällä.
Se on selvä hyökkäys Jumalan Sanaa vastaan, missä sanotaan, -
että ihminen kuolee kerran ja sen jälkeen hän joutuu tuomiolle.
Kun mummo vielä liikkuu kotona, ei voi olla tuomiota.
Sen kokemuksen perusteella on helppo tehdä johtopäätös, -
että Raamatun opetus ei ole totta.
Faktojen perusteella ihminen uskoo olevansa yhteydessä ihmishenkeen.
Samalla syntyy suhde tai yhteys pahoihin henkiin, -
kuten Paavali asian ilmaisee.
On kiinnostavaa, että Paavali sanoo Korinton kristityille, -
ettei heillä saisi olla yhteyttä pahoihin henkiin.
Ihmisellä voi olla yhteys demoneihin, ilman että hän olisi tietoinen siitä.
Mummon nimissä esiintyvä paha henki -
punoo verkkoa ihmisen ympärille. Sopivalla hetkellä se tuhoaa hänet.
Mitä tehdä, jos ihmistä on sillä tavalla petetty?
Ihminen itse ei aavistakaan petosta.
Pelkään, että samanlaista petosta voi hiipiä seurakuntaankin.
Mainitsit seurakunnan. On kristittyjä, jotka uskovat tähän.
Yksi kristitty lähetti minulle tutkimuksen, jossa itseänsä -
kristityksi nimittävä ihminen väittää reinkarnaation olevan -
Raamatun kanssa sopusoinnussa. Ihminen voi elää monta kertaa -
ja kuoleman sekä reinkarnaation välillä häneen voi olla yhteydessä.
Esimerkiksi tuodaan, että Mooses ja Elia ilmestyivät myös Jeesukselle.
Mooses oli jo kuollut ja Elia otettiin elävänä taivaaseen.
Sanotaan myös, että Elia ruumiillistui Johannes Kastajaksi.
Väitetään, että olihan mahdollista olla yhteydessä kuolleen kanssa.
Raamattu kertoo, että Johannes Kastaja ja Elisa -
olivat samassa hengessä Elian kanssa.
Heillä oli sama Pyhän Hengen voima ja voitelu.
Elia ja Elisa olivat kuitenkin eri henkilöitä. Johannes Kastaja -
ei myöskään ollut Elia eikä hänen ruumiillistumansa.
Kirkossa on ihmisiä, jotka uskovat näitä vääriä oppeja.
En halua puhua pitkään vanhojen kirkkojen opeista, -
joissa rukoillaan pyhimysten puoleen -
uskoen, että sen kautta voi ottaa yhteyttä heihin.
Opetetaan, että jos ihminen tarvitsee apua, -
hän voi rukoilla pyhimyksen puoleen, joka rukoilee puolestaan Jumalaa, -
koska hänellä on "enemmän pyhyyttä" kuin ihmisellä itsellään.
En voi suostua sellaiseen tapaan, koska Raamattu kieltää selvästi -
yhteyden ottamisen kuolleitten kanssa missä tahansa muodossa.
Ei ole väliä, ovatko ne ihmiset Jumalan luona tai kadotuksessa.
Raamattu kieltää ankarasti sen tavan, koska emme pysty -
erottamaan henkiä. Emme tiedä, kenen kanssa olemme tekemisissä.
Luulen, että puhun vaarini kanssa, mutta se onkin joku muu henki.
On suuri vaara, että tällaiset tavat hiipivät kirkkoon ja kristityt -
pitävät ilmiöitä totuutena.
Maailmassa tunnetaan monia eri muotoja. On kummituksia, -
poltergeisteja, ym. Ne ilmiöt aiheuttavat vääriä uskomuksia -
kuolleitten hengistä rajan takana.
Uskon, että tämä aihe kiinnostaa myös nuoria. On jännittävää, -
kun tavarat liikkuvat itsestään, ovet aukenevat ja sulkeutuvat, ym.
Kummitukset ovat jännittäviä.
Mitä sanot?
Olisiko nuorille hyväksi katsoa jännityselokuvia?
Usein juuri sen kautta vietellään ihminen eksyksiin.
Mainonnalla houkutellaan ihan samalla lailla käyttämään tuotteita.
Sitten ihminen houkutellaan kanta-asiakkaaksi -
ja lopuksi riippuvaiseksi tarjotusta tuotteesta. Kerron esimerkin.
Kerran vuosia sitten minulle soitettiin yöllä.
Minua pyydettiin menemään heti soittajan luo, -
koska heillä kummitteli.
Kysyin, voisivatko he odottaa aamuun asti. Pyydettiin kuitenkin -
tulemaan heti, koska nuori perhe oli hermoromahduksen partaalla.
Menin. Siellä oli nuori kristitty nainen, pieni lapsi, -
aviopuoliso, joka ei ollut uskossa ja naisen vanhemmat.
He selostivat, miten heidän asunnossaan todella kummitteli.
Tapahtui asioita, joita ei voinut selittää fyysisillä ilmiöillä.
Tavarat vaihtoivat itsestään paikkaa. Tuntui, kuin joku olisi läsnä.
Minussa nousi heti kysymys: kuka avasi oven, milloin ja miten?
Henkiolennot eivät pysty tulemaan ilman mitään syytä.
Pian selvisi, miten henkiolennot olivat päässet sisään.
Samassa asunnossa oli elänyt toisen aviopuolison sukulainen,
joka oli ennustanut korteista. Hän oli ollut yhteydessä -
henkimaailmaan ja ilmeisesti avannut oven.
Hänen kuoltuaan asunnon peri nuori perhe -
joidenkin näkymättömien "asukkaitten" kanssa.
Asunnossa rupesi tapahtumaan selittämättömiä asioita, -
joista ei pystytty vapautumaan.
Ymmärsin, mistä ovesta olennot olivat päässet sisään, -
ja sen, että he halusivat huomiota ja kontaktia.
He liikuttivat tavaroita, sytyttivät valoja, jne., jotta ihminen -
ottaisi yhteyttä heihin. He vaativat huomiota.
Ne ihmiset olivat onneksi niin viisaita, -
etteivät ottaneet yhteyttä henkiolentoihin.
Useat alkavat kysyä heiltä, keitä he ovat tai mitä haluavat.
Jo Eedenin tarhasta näemme, että jos ihminen alkaa kuunnella käärmettä, -
hänet hypnotisoidaan ja hän alkaa tehdä asioita, -
joita hän luonnollisessa tilassa ei tekisi.
Otin kirjahyllystä Uuden testamentin ja -
luin Mark. 16.,
jossa sanotaan, että uskovaiset ajavat Jeesuksen nimessä ulos riivaajia.
Niitä ajetaan ulos ihmisistä, mutta myös paikoista.
Pahat henget yrittävät päästää paikkoihin, -
missä voisivat vaikuttaa ihmisiin. Siitä asunnosta piti ajaa ulos demoni.
Kysyin, suostuisivatko he siihen. Tarvitsin luvan, koska se paikka -
oli heidän vastuullaan, enkä saanut toimia siellä ilman heidän lupaa.
Jos he olisivat halunneet olla yhteydessä henkien kanssa, -
en olisi pystynyt tekemään mitään.
Koska he suostuivat, niin käskin henkien lähteä.
Rukouksen jälkeen sanoin naiselle: "Olet kristitty ja sinulla on -
yhtä paljon valtaa kuin minulla. Sinun pitää vain tietää se.
Henki voi yrittää tulla takaisin ja ilmeisesti hän yrittää palata.
Jeesuskin opetti, että demoni tahtoo päästä takaisin.
Jos henki tulee takaisin, sinun pitää toimia samoin kuin minä."
Parin kuukauden kuluttua tapasin hänet ja kysyin, miten on.
Henget olivat lähteneet. Kerran he yrittivät tulla takaisin, -
mutta nainen oli toiminut, kuten opetin ja asunnossa -
vallitsi nyt pysyvä rauha.
Se ei ollut sukulaisen henki, joka halusi olla yhteydessä.
Se oli demoni, joka halusi vaikuttaa ihmisiin -
ja nainen oli todella vaikeassa kunnossa.
Hän ei pystynyt nukkumaan eikä syömään. Hermoromahdus oli lähellä.
Jeesuksen nimessä paikka puhdistui.
Jokaisen ihmisen pitää tietää demoneista ja niiden vaikutuksesta.
Kristittyjen pitäisi pystyä ajamaan demonit pois Jeesuksen nimessä.
Jeesus on Herra ja Hänen nimessään meillä on valta.
Hänen nimessään on valta tänäänkin. Jumala on myös Henki.
Kaikki, mikä on yhteydessä henkien kanssa, ei ole kiellettyä.
Voisitko kertoa, mikä on vaaratonta ja jopa suositeltavaa?
Raamattu ei kiellä kanssakäymistä kaikkien henkiolentojen kanssa.
Rukoillessamme olemme yhteydessä Jumalan kanssa, joka on Henki.
Ylistämme Jumalaa hengessä ja totuudessa.
Enkelit ovat myös henkiolentoja. Ei pidä etsiä kontaktia enkeleihin.
Ei saa rukoilla enkeleitä, mutta enkelit voivat ilmestyä ihmisille.
Raamatussa on satoja kertomuksia enkelien ilmestymisestä ihmisille.
Yhteydenpito enkelien kanssa ei ole kiellettyä.
Johannes selittää sen parhaiten sanoen, ettei saa uskoa -
jokaista henkeä. Henget pitää koetella, ovatko ne Jumalasta.
Paavali kehottaa koettelemaan kaiken ja pitämään sen, mikä on hyvä.
Jumala on antanut meille kartan ja kompassin - Raamatun.
Sen avulla voimme suunnistaa.
On loogista, että jos Jumala haluaa yhteyttä ihmisen kanssa, -
Hän ilmoittaa jotain itsestään, joka mahdollistaa yhteydenpidon.
Ei voi olla yhteydessä henkilön kanssa, josta ei tiedetä mitään.
Henkilön kanssa, joka ei vastaa yhteydenottoihini, -
ei ole mahdollista pitää yhteyttä.
Toisen kanssa kontaktia etsivä välittää tietonsa myös itsestään.
Jumala on jo antanut meille Sanansa.
Sen avulla pitää koetella kaikki hengelliset kokemuksemme.
Jos esimerkiksi näen ilmestyksen, sen ei pitäisi sokaista minua -
niin, että puolustuskykyni halvaantuisi.
Minun pitäisi heti kysyä, kuka on vastassani.
Onko se, mitä puhutaan, sopusoinnussa Raamatun kanssa?
Vuosia sitten minulla oli surullinen kokemus.
Yksi raamattukoulun oppilas sanoi nähneensä ilmestyksen Jeesuksesta.
Se on mahdollista. Hän kertoi, mitä "Jeesus" oli hänelle puhunut.
Kuunnellessani häntä ymmärsin, että se ei voinut olla Raamatun Jeesus.
Hänen ilmestyksensä "Jeesus" puhui ihan muuta kuin Raamatun Jeesus.
Sanoin hänelle, ettei se varmaankaan ollut oikea Jeesus, -
vaan henkiolento, joka nimittää itseänsä Jeesukseksi.
Hän sanoi: "Se on samantekevää. Näin ilmestyksen ja näin se on."
Hän asetti ilmestyksensä Raamatun auktoriteettia korkeammalle.
Uskon, että kaikkien ongelmien syy on siinä, etteivät ihmiset -
ota huomioon Raamatun ilmestystä.
Kaikki kokemukset, jotka eivät ole sopusoinnussa -
Raamatun opetuksen kanssa, ovat väärästä lähteestä.
Varoitin ihmistä, että se oli väärä henki, se oli "virus", -
joka yritti eksyttää häntä. Hän ei uskonut minua.
Muistaakseni se oli vuosi 1996. Parin vuoden kuluttua ihminen oli -
kokonaan väärän opin kahleissa. Hän sai kummallisia ilmestyksiä.
Lopuksi hän meni täysin harhaan ja lähti pois seurakunnasta.
Asia alkoi yliluonnollisesta kokemuksesta, -
mutta hän ei ymmärtänyt, mistä lähteestä se oli.
Kokemuksia kerääntyi ja asia loppui surkeasti.
Useat ihmiset ovat olleet kosketuksessa näihin asioihin.
Uskon, että myös moni katsojistamme.
Usein se tapahtuu jo teini-iässä.
Mitä neuvoa voisit antaa ihmiselle, joka tuntee jonkun -
tai on itse ollut yhteydessä henkien kanssa, -
joista olisi pitänyt pysyä erossa?
Ensiksi pitää kääntyä Jumalan puoleen ja pyytää anteeksi, -
jotta kaikki se pyyhittäisiin pois, mikä on kauhistus Jumalalle.
Pitää pyytää puhdistusta synnistä ja ryvettymisestä sekä Jeesuksen -
tuloa sydämeen, jotta ihminen voisi oikein ymmärtää henkimaailman.
Hänen pitäisi käyttää Jeesuksen nimeä henkiolentoja vastaan.
Ne ovat sinnikkäitä, eivätkä halua helpolla lähteä.
Kun ihmisen yhteys Jumalan kanssa on kunnossa, Jumalan Henki on -
hänen sydämessään ja hän käskee henkien lähteä elämästään, -
kodistaan tai muualta, ja heidän pitää totella.
Hengellistä voimaa pitää vastustaa Jumalan hengellisellä voimalla -
Jeesuksen nimessä. Ei riitä, että ihminen haluaa vapautua.
Suurin virhe on se, jos mennään noidan luo etsimään apua -
esimerkiksi kummituksesta vapautumiseksi.
Sitä voi verrata menemisellä taudinpesäkkeeseen, -
kun halutaan päästä irti viruksesta.
Kun yhteys Jumalaan on kunnossa, voi käskeä henkien lähteä.
Aina on toivoa. Jumala on luvannut vapauttaa ja pelastaa.
Seuraavassa jaksossa kerromme noituudesta.
Kiitos Allan ja kiitos katsoja, että olit kanssamme. Näkemiin.
Suomennos: Urve Heiter